

**ประกาศองค์การบริหารส่วนตำบลนาเรียง(ครั้งที่ 2)**

เรื่อง ประมูลจ้างโครงการก่อสร้างศูนย์พัฒนาเด็กเล็กตามแบบ (สถ.ศพด.๓)ขององค์การบริหารส่วนตำบล นาเรียง อำเภอพรหมคีรี จังหวัดนครศรีธรรมราช โดยประมูลจ้างด้วยระบบอิเล็กทรอนิกส์

............................................................

ด้วยองค์การบริหารส่วนตำบลนาเรียง อำเภอพรหมคีรี จังหวัดนครศรีธรรมราช มีความประสงค์ จะประมูลจ้างโครงการก่อสร้างศูนย์พัฒนาเด็กเล็ก ขนาด ๘๑-๑๐๐ คน ตามแบบรูปมาตรฐาน สถ.ศพด.๓ และ ติดป้ายประชาสัมพันธ์โครงการ รายละเอียดตามแบบแปลนที่องค์การบริหารส่วนตำบลนาเรียง กำหนดโดยวิธีการประมูลด้วยระบบอิเล็กทรอนิกส์ (e-Auction) ดังนี้

**วงเงินงบประมาณค่าจ้าง ๒,๒๗๔,๐๐๐- บาท (สองล้านสองแสนเจ็ดหมื่นสี่พันบาทถ้วน)**

**กำหนดราคากลาง 2,510,0๐๐- บาท (สองล้านห้าแสนหนึ่งหมื่นบาทถ้วน)**

**ค่าขายแบบและเอกสารประมูลจ้าง ชุดละ 10,000.-บาท**

**หลักประกันซองในอัตรา 5% ของงบประมาณเป็นเงิน 113,700.- บาท**

**หนังสือรับรองผลงานการก่อสร้างประเภทเดียวกันไม่น้อยกว่า 1,137,000.-บาท**

**ระยะเวลาดำเนินการก่อสร้างแล้วเสร็จภายใน 150 วัน**

**ผู้มีสิทธิเข้าเสนอราคาจะต้องมีคุณสมบัติ ดังต่อไปนี้**

1. ผู้เสนอราคาจะเสนอราคาต้องเป็นผู้มีอาชีพรับจ้างที่ประมูลจ้างด้วยระบบอิเล็กทรอนิกส์

            2. ผู้ประสงค์จะเสนอราคาต้องไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการและได้แจ้งเวียนชื่อแล้ว หรือไม่เป็นผู้ที่ได้รับผลของการสั่งให้นิติบุคคลหรือบุคคลอื่นเป็นผู้ทิ้งงานตามระเบียบของ ทางราชการ

3. ผู้ประสงค์จะเสนอราคาต้องไม่เป็นผู้มีผลประโยชน์ร่วมกันกับผู้ประสงค์จะเสนอราคารายอื่น และ/หรือต้องไม่เป็นผู้มีผลประโยชน์ร่วมกันกับผู้ให้บริการตลาดกลางอิเล็กทรอนิกส์ ณ วันประกาศประมูลจ้างด้วยระบบอิเล็กทรอนิกส์ หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรม

4. ผู้ประสงค์จะเสนอราคาต้องไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทยเว้นแต่รัฐบาลของผู้ประสงค์จะเสนอราคาได้มีคำสั่งให้สละสิทธิ์และความคุ้มกันเช่นว่านั้น

5. ผู้ประสงค์จะเสนอราคาต้องเป็นนิติบุคคลและมีผลงานก่อสร้างประเภทเดียวกันกับงานที่ประมูลจ้างด้วยระบบอิเล็กทรอนิกส์ตามโครงการที่ระบุข้างต้น ซึ่งคิดไม่เกิน 50% ของราคากลาง และเป็นผลงานที่เป็นคู่สัญญาโดยตรงกับส่วนราชการ หน่วยงานตามกฎหมายว่าด้วยระเบียบบริหารราชการส่วนท้องถิ่น รัฐวิสาหกิจ หรือหน่วยงานเอกชนที่องค์การบริหารส่วนตำบลนาเรียงเชื่อถือ

6. นิติบุคคลที่จะเข้าเป็นคู่สัญญาต้องไม่อยู่ในฐานะเป็นผู้ไม่แสดงบัญชีรายรับรายจ่าย หรือแสดงบัญชีรายรับรายจ่ายไม่ถูกต้องครบถ้วนในสาระสำคัญ

7. นิติบุคคลที่จะเข้าเป็นคู่สัญญากับหน่วยงานของรัฐซึ่งได้ดำเนินการจัดซื้อจัดจ้างด้วยระบบอิเล็กทรอนิกส์ (e-Government Procurement: e-GP) ต้องลงทะเบียนในระบบอิเล็กทรอนิกส์ของกรมบัญชีกลางที่เว็บไซต์ศูนย์ข้อมูลจัดซื้อจัดจ้างภาครัฐ

8. คู่สัญญาต้องรับจ่ายเงินผ่านบัญชีธนาคาร เว้นแต่การจ่ายเงินแต่ละครั้งซึ่งมีมูลค่าไม่เกินสามหมื่นบาทคู่สัญญาอาจรับจ่ายเป็นเงินสดก็ได้

/ กำหนดดูสถานที่…

-2-

**กำหนดดูสถานที่ก่อสร้างพร้อมรับฟังคำชี้แจงรายละเอียดเพิ่มเติมในวันที่ 13 เดือน พฤศจิกายน**

**พ.ศ. ๒๕๕๗ ตั้งแต่เวลา 10.00 น. ณ.ส่วนโยธาองค์การบริหารส่วนตำบลนาเรียง อำเภอพรหมคีรี  จังหวัดนครศรีธรรมราช ผู้ใดไม่ไปดูสถานที่และรับฟังคำชี้แจงให้ถือว่าได้ทราบสถานที่ตลอดจนปัญหาอุปสรรคและรายละเอียดอื่นๆ ดีแล้ว เมื่อมีปัญหาและอุปสรรคในเวลาทำงาน จะนำมาอ้างเป็นเหตุเพื่อให้พ้นผิดและ ขอขยายเวลาการดำเนินงานไม่ได้**

**กำหนดยื่นซองประมูลจ้างด้วยระบบอิเล็กทรอนิกส์**

โครงการประมูลจ้างก่อสร้างโครงการก่อสร้าง ศูนย์พัฒนาเด็กเล็ก ตามแบบ (สถ.ศพด.๓) ขององค์การบริหารส่วนตำบลนาเรียง อำเภอพรหมคีรี  จังหวัดนครศรีธรรมราช **ในวันที่ 20 เดือน พฤศจิกายน พ.ศ. ๒๕๕๗ ตั้งแต่เวลา 09.30 น. ถึง 10.00.น ณ ศูนย์รวมข้อมูลข่าวสารการจัดซื้อจัดจ้างระดับอำเภอ อำเภอ พรหมคีรี จังหวัดนครศรีธรรมราชและจะแจ้งรายชื่อผู้มีสิทธิได้รับการคัดเลือกให้เข้าเสนอราคา ในวันที่ 21 เดือนพฤศจิกายน พ.ศ. ๒๕๕๗ เวลา 13.00 น**

**กำหนดอบรมวิธีการประมูลจ้างด้วยระบบอิเล็กทรอนิกส์ในวันที่ 24 พฤศจิกายน 2557 ณ สถานที่ตลาดกลางกำหนดโดยบริษัท บีส ไดเมนชั่น จำกัด**

**กำหนดให้เสนอราคาด้วยระบบอิเล็กทรอนิกส์ ในวันที่ 26 พฤศจิกายน พ.ศ.2557**

โครงการก่อสร้างศูนย์พัฒนาเด็กเล็ก ตามแบบ (สถ.ศพด.๓) ขององค์การบริหารส่วนตำบล นาเรียง อำเภอพรหมคีรี จังหวัดนครศรีธรรมราช **ตั้งแต่เวลา 10.10 น. – ๑๐.40 น. โดยองค์การบริหารส่วนตำบลนาเรียง จะแจ้งรายละเอียดเพิ่มเติมให้ทราบในวันอบรมวิธีการประมูลด้วยระบบอิเล็กทรอนิกส์**

ผู้สนใจติดต่อขอซื้อแบบและเอกสารประมูลจ้างด้วยระบบอิเล็กทรอนิกส์ **ในราคาชุดละ 10,๐๐๐.-บาท (หนึ่งหมื่นบาทถ้วน)** ได้ที่องค์การบริหารส่วนตำบลนาเรียง อำเภอพรหมคีรีจังหวัดนครศรีธรรมราช **ระหว่างวันที่  4 พฤศจิกายน พ.ศ.2557 ถึงวันที่ 12 พฤศจิกายน  พ.ศ. ๒๕๕๗** หรือสอบถามทาง**โทรศัพท์หมายเลข 0-7547-0052 ในวันและเวลาราชการหรือสืบค้นข้อมูลทางเว็บไซต์ขององค์การบริหาร**ส่วนตำบลนาเรียง [www.nareang.go.th](http://www.nareang.go.th) เว็บไซต์ของจังหวัดนครศรีธรรมราช [www.](http://www.)nakhonsithammarat.go.th หรือ เว็บไซต์ของกรมบัญชีกลาง www.gprocurement.go.th

ประกาศ  ณ  วันที่  4  เดือน พฤศจิกายน  พ.ศ.๒๕๕๗

(นายสมเกียรติ ไหมดี)

                  นายกองค์การบริหารส่วนตำบลนาเรียง..